**Beletrizovaný životopis o mne**

Piatok, 7. júna 2006. Pre niekoho len obyčajný dátum spred vyše pätnástych rokov. Ale pre mňa najdôležitejší deň v mojom živote. Presne o pol ôsmej večer sa totiž v pôrodnici v Barci narodil jeden chlapec – ja.

Pár mesiacov potom ako som sa narodil sme sa presťahovali na sídlisko Ťahanovce, kde bývam doteraz. Som najmladšie dieťa a zároveň jediný chlapec v rodine, takže si viete predstaviť tú radosť, keď som sa narodil. Všetci prišli zablahoželať mojim rodičom a každý si ma chcel na chvíľku podržať na rukách. O pár dní nastal ďalší veľký deň - moje krstiny.

Pomaly plynuli dni, týždne a mesiace a ja som rástol ako z vody. Začal som objavovať svoj svet. Štvornožky som batolil po našom byte a náramne rád som hneval rodičov vŕzganím s dverami alebo búchaním do skrinkách, či ťahaním záclon. Pri týchto zábavkách mi často robila spoločnosť moja sestra – Natália.

Po štyroch rokoch, počas ktorých som mal rodičov pri sebe nastal v mojom živote zásadný obrat. Rodičia ma poslali do škôlky, kde som musel byť celý deň a bez rodičov. Zo začiatku to bolo ťažké, ale neskôr sa mi tam tak zapáčilo, že som sa dokonca ráno do škôlky tešil. Nečudo, veď som si tam našiel kamarátov.

Celé dni sme sa hrali, zabávali a ani sme sa nenazdali a nastal čas vymeniť hračky za zošity. Odzvonilo dňom plným bezstarostných hier, začala sa nová kapitola v knihe života. Jednoducho začal som chodiť do školy. Presnejšie na základnú školu Belehradskú 21 v Košiciach na Ťahanovciach. Tam som sa popasoval s prvými písmenkami, slovami, vetami a príkladmi. V polovici prvého ročníka som nastúpil na Základnú umeleckú školu Jantárovú, kde som chcel hrať na gitare ale bol som na to veľmi malý tak ma rodičia prihlásili na klavír.

Tak pomaly prešli päť pokojné roky. Potom som dokončil prvý stupeň na základnej škole. O rok na to som absolvoval prvý stupeň na umeleckej škole a rozhodol som sa pokračovať keďže mi to veľmi išlo.Čas opäť letel ako opreteky.

Akoby mávnutím čarovného prútika prešli ďalšie roky a ja som bol deviatak. V prvom polroku som sa svedomito pripravoval na monitor ale potom som zistil že sa monitor nebude písať kvôli covidu, no hneď ako to zistil som, s učením prestal. Veď načo plytvať energiou??? Oveľa pohodlnejšie a príjemnejšie boli počítačové hry a prechádzky s kamarátmi. Veľa sme sa spolu nasmiali a doteraz na naše úlety radi spomíname. V takejto príjemnej atmosfére prešlo znovu pár mesiacov. Bol práve apríl a podávali sme si prihlášky na stredné školy. Keďže som vedel, že ma bude baviť elektrotechnika, programovanie a počítačové siete, rozhodol som sa pre Strednú Priemyselnú Školu Elektrotechnickú v Košiciach, kam som podal prihlášku na obidve odbory a dokonca ma aj prijali na ne.

Prvý rok na strednej je pre mňa zaujímavý. Okrem toho, že som sa opäť ocitol v novom kolektíve a teda som znovu bližšie spoznal pár ľudí, som zmenil štýl života. Už sa nemusím učiť na každý predmet ako na základnej škole, okrem slovenčiny ale môžem častejšie chodiť von a nemusím som sa toľko stresovať či som dobre naučený. Mesiac pred koncom školského roku som bol birmovaný.

Mám v pláne ísť aj na vysokú školu. Ešte neviem na akú vysokú školu pôjdem, ale pravdepodobne pôjdem na Technickú univerzitu kde budem pokračovať v programovaní alebo v spravovaní počítačových sieti pretože v budúcnosti by som chcel pracovať ako programátor alebo administrátor sieti.