**Opisný slohový postup**

* využíva sa vo sfére slovesného umenia, ale aj bežnej, odbornej a publicistickej sfére
* **funkcia**: - predstavuje **predmet** (osobu/vec/prostredie/pracovný postup, dej) **ako celok**

- vymenúva podstatné znaky a vlastnosti predmetu, osôb...

- v um. štýle je súčasťou takmer každej časti rozprávania, ale najmä v úvode, kde zachytí miesto deja, výzor postáv, časť dňa...; v lyrickej básni slúži na vykreslenie atmosféry, vytvára paralelu (*obdobu, podobnosť*) medzi vnútorným pocitom človeka a prírodou...

**Znaky**

* **ENUMERATÍVNOSŤ –** vymenovanie, výpočet vlastností a znakov predmetu
* **SUBJEKTÍVNOSŤ –** autor zároveň hodností
* **KOHÉZNOSŤ –** súdržnosť textu, logická následnosť

**Jazykové prostriedky**

* prevládajú menné slovné druhy/podstatné, prídavné mená, zámená)
* vety s viacnásobným a rozvitým prívlastkom


**Opis**

* základný útvar opisného sloh. postupu
* zachytáva jedinečné znaky a vlastnosti, ktorými sa predmet odlišuje od podobných predmetov

**Kompozícia opisu**

* všetky útvary opisného slohového postupu majú **úvod, jadro** a **záver**
* aj keď má voľnejšiu kompozíciu ako rozprávanie - musí dodržať logickú nadväznosť, je lepšie vytvoriť si kompozičný plán
* presnú nadväznosť vyžaduje opis pracovného postupu, umelecký opis vyniká svojou kompozičnou neusporiadanosťou

**Kompozičný plán opisu**



**Opis v jazykových štýloch**

**HOVOROVÝ ŠTÝL**

* jednoduchý, stručný opis

**UMELECKÝ ŠTÝL**

* náladový opis, opis osoby, subjektívna charakteristika, karikatúra, beletrizovaný životopis

**ADMINISTRATÍVNY ŠTÝL**

* referát, osobný posudok, časť motivačného listu

**NÁUČNÝ ŠTÝL**

* odborný opis vo výklade, návod, opis pracovného postupu

**PUBLICISTICKÝ ŠTÝL**

* **reportáž**

**Druhy opisu**

1. Podľa použitia v komunikačnej sfére/jazykových štýlov:

* **jednoduchý opis** (hovorový štýl)
* **odborný opis** (náučný štýl)
* **umelecký (náladový) opis** (umelecký štýl)

2. Podľa výberu jazykových prostriedkov:

* **statický opis**
* **dynamický opis**

3. Podľa toho, čo opisuje:

* **opis predmetu**
* **opis osoby**
* **opis pracovného postupu**

4. Podľa postoja autora:

* **objektívny**
* **subjektívny**

1. Podľa použitia v komunikačnej sfére/jazykových štýlov:

**JEDNODUCHÝ OPIS**

* najčastejšie v hovorovom štýle ako spontánny, nepripravovaný prejav
* opisuje objekt v pokoji – statický opis
* prináša veľa znakov predmetu, ktoré postupne jednoducho vymenúva
* neutrálne slová, bezpríznakové

**UMELECKÝ OPIS**

* v um. textoch je takmer vždy súčasťou rozprávania (opis postavy, prostredia...)
* vystihnutie nálady, dojmu; vyjadruje citovo zafarbený vzťah
* **subjektívny** so zreteľne uplatneným zámerom autora
* umelecké prostriedky (metafora, metonymia, epiteton...)

**ODBORNÝ OPIS**

* v náučnom (s*účasť výkladu)* a publicistickom štýle *(súčasť recenzie, reportáž, opis políciou hľadaného človeka alebo predmetu)*
* je **objektívny,** statický *(opis sluchového orgánu)* aj dynamický (príprava jedla, výmena oleja)
* opisujeme z odborného hľadiska
* vyznačuje sa presnosťou, prehľadnosťou
* má byť názorný → dopĺňajú ho rôzne tabuľky, ilustrácie, schémy
* trpný rod (je napísané, sa napísalo...)
* odborné slová/termíny, cudzie slová

2. Podľa výberu jazykových prostriedkov:

**Statický opis**

* stály alebo nemenný opis, najčastejšie praktický alebo odborný opis, v um. lit. opis osoby alebo prostredia
* predmetom opisu je predmet, neživé veci, ale aj osoby
* **poradie** vypočítavaných znakov **nie je záväzné**

**Znaky**

* prevládajú **podstatné a prídavné mená**
* **jednoduché oznamovacie vety s viacnásobným vetným členom**
* **priraďovacie a podraďovacie súvetia s VV prívlastkovou**
* **slovesá v prítomnom čase, častokrát zastúpené pomocným slovesom byť a elipsou** *(Stajne /sú/ naplnené tučným dobytkom.)*
* **trpné, činné príčastia**

**Dynamický opis**

* opis objektu v pohybe
* meniaci, vyvíjajúci sa opis, najčastejšie opis pracovného postup, činnosti, v um. a publ. štýle možno dynamicky opisovať aj statický predmet, osobu, prostredie *(Namiesto pomocného slovesa byť napr. spisovateľ použije plnovýznamové sloveso /napr. namiesto les je zlatistý → les* ***sa topí*** *v zlate; využíva metaforu a personifikáciu) alebo naopak slovesá potlačí, uprednostní mená a nositeľom dynamiky sú stručné jednočlenné vety (Jazyky ohňa! Dym! Skaza!); autor využíva* ***bezspojkové*** *spojenia viet v súvetí (Dym, skaza!)*
* uplatňuje sa v um. a publicistickom štýle
* **poradie** opisovaných častí **je záväzné** (opis prac. postupu)

Znaky

* **prevládajú slovesá (plnovýznamové činnostné slovesá v 1. os. pl. prít. čas a v 2. os. pl. rozkazovacieho spôsobu)**
* **bezspojkové spojenie viet v súvetí**
* **metafora, personifikácia...**

3. Podľa toho, čo opisuje:

**OPIS PREDMETU**

**OPIS OSOBY**

* zachytáva vonkajší vzhľad: postavu, chôdzu, tvár, vlasy, hlas, oblečenie...
* ak je opis osoby zameraný na najvýraznejšie, najtypickejšie znaky a vlastnosti → vzniká **charakteristika**

**OPIS PRACOVNÉHO POSTUPU**

* opisujeme prácu s daným objektom (napr. PC technika) alebo návod na použitie (príprava jedla)

Znaky: trpný rod (*je naznačený);* 1. os. pl.; udržanie časovej postupnosti

* skladá sa z 2 hlavných častí:

1. **Vymenovanie materiálu a nástrojov**
2. **Opis postupu**

**Ukážka opisu pracovného postupu**

**Hrnčeková bábovka**

*SUROVINY NA 12 PORCIÍ:*

*2 hrnčeky múka polohrubá, 1 hrnček cukor, 1 hrnček mlieko, 1/2 hrnčekov olej, 2 ks , 1 ks vanilkový cukor, 1 ks kypriaci prášok, 2 PL kakao*

*1. Vyšľaháme si celé vajíčka s cukrom. Pomaly prilievame mlieko, potom olej, na záver pridáme múku s práškom do pečiva. Polovicu cesta si vylejeme do vymastenej a hrubou múkou vysypanej bábovkovej formy.*

*2. Do druhej polovice pridáme kakao a poriadne premiešame. Tmavé cesto nalejeme v ľubovoľných tvaroch na biele cesto a dáme do vyhriatej rúry na 180 stupňov asi na 20 minút. Upečenú bábovku môžeme posypať práškovým cukrom.*

4. Podľa postoja autora

**OBJEKTÍVNY OPIS**

* čo najvernejšie zachytenie znakov a vlastností predmetu
* bez hodnotiaceho stanoviska autora
* štylisticky nepríznakové jazyk. prostriedky
* náučný opis, charakteristika

**Ukážka:**

*Polícia žiada verejnosť o pomoc pri pátraní po nezvestnom Jožkovi Mrkvičkovi, narodenom 1.2.1990, trvale Bytom Rybničná 5, Nové Zámky. Nezvestný mal naposledy oblečenú bielu zimnú bundu, červenú teplákovú mikinu a bledomodré rifľové nohavice. Obuté mal čierne tenisky a so sebou mal zelený športový vak. Jožko Mrkvička je 180 - 190 cm vysoký, štíhlej postavy. Má hnedé oči, krátke vlasy - čierne. Nesprávne vyslovuje sykavky a „r“. Vzhľadom na zdravotné problémy chodí zhrbený.*

**SUBJEKTÍVNY OPIS**

* autor opisuje predmet zo subjektívneho hľadiska a aj hodnotí
* expresívne jazykové prostriedky
* umelecký (náladový) opis, karikatúra (zveličenie vlastnosti osoby)