**Neohybné slovné druhy**

* **PRÍSLOVKY**
* **PREDLOŽKY**
* **SPOJKY**
* **ČASTICE**
* **CITOSLOVCIA**

**Príslovky- adverbiá**

* neohybné, plnovýznamové slová, kt. vyjadrujú okolnosti alebo vlastnosti deja
* ***Plnia funkciu: príslovkového určenia*** *(pekne* ***spieva****)****, nezhodného prívlastku*** *(****cesta nahor****)****, prisponová časť prísudku, resp. vetného základu*** *(bolo* ***dobre****)*

**Delenie:**

**a) miesta-** hore, blízko, tam, okolo...

**b) času-** hneď, včera, dávno...

**c) spôsobu**- *dobre, pomaly, po slovensky...*

**d) príčiny-** preto, zámerne...

**e) miery-** mnoho, dosť, prevažne...

***- Niektoré príslovky miery sa hodnotia ako neurčité*** *číslovky/napr. málo robil- príslovka miery, málo roboty- číslovka/*

***- Niektoré príslovky môžu byť aj druhotnými predložkami*** /napr. išiel okolo- príslovka, sedia okolo stola- predložka.../

***- Niekedy sa z príslovky môže stať citoslovce/napr.*** *výborne varí- príslovka; výborne, darí sa ti- citoslovce/*

***- Môžu plniť aj úlohu častíc/ napr. okolo tretej hodiny***

**-tvoria sa od prídavných mien pomocou hlások:** **o-** veselo **e-** dobre **y-** po slovensky

**PRAVOPIS- Príslovky píšeme:**

**a) spolu- ak vznikli spojením predložky s iným slovným druhom-** odoka, sčasti, dodnes...; pri písaní s-/z- sa rešpektuje výslovnosť (sčasti, zriedkakedy, donedávna, ale po slovensky!!!); ***zložené príslovky***: stretávame sa dennodenne (málokedy***)***

**b) spolu alebo zvlášť- príslovky vyjadrujúce farbu-** Zafarbila si šatku načerveno./Zafarbila si šatku na červeno; **spojenie predložky a prídavného mena-** *do čista/dočista; aj prípady: Býval tak odmalička./Býval tam od malička.; Pracovala len zaslobodna./Pracovala len za slobodna.*

**c) zvlášť-** po slovensky, po anglicky, na zaplakanie...

**d) so spojovníkom-** *krížom-krážom, hore-dolu, zoči-voči...*

**Predložky- prepozície**

* vyjadrujú vzťahy medzi slovami a tvoria s nimi predložkové väzby
* vo vete stoja vždy v spojení s iným slovom

**Delenie:**

**1. Podľa formy:**

**a) jednoduché- /jedna predložka/-** z, v, medzi...

**b) zložené- /z viacerých/-** popod, ponad...

***2. Podľa pôvodu:***

**a) prvotné= primárne- /sú len predložkami/-** do, k, pod...

**b) druhotné = sekundárne- /môžu byť aj iným slovným druhom/-** okolo, počnúc, v závislosti od...**/**

* **VOKALIZÁCIA PREDLOŽIEK- na uľahčenie výslovnosti sa k niektorým predložkám pridáva samohláska *o* alebo *u- zo záhrady, ku kinu...***
* **Spodobovanie predložiek –** podľa zásad spodobovania; **výnimka: pred osobnými zámenami** (s ním, s vami, k nim, ku mne, so mnou...- **nespodobuje sa**)

**PRAVOPIS:**

**Správne Nesprávne**

**píšeme perom** píšeme **s** perom

**vzhľadom na to** **vzhľadom k tomu**

Nestihli to **pre** chorobu. Nestihli to **vďaka** chorobe.

**Spojky- konjunkcie**

* spájajú slová alebo vety

**Delenie**

***1. Podľa formy: a) jednoduchá*** (a, že, aby,či, keď)

***b****)* ***zložená***(a predsa, keďže, čiže)

***2. Podľa pôvodu: a) prvotná*** (a)

***b) druhotná*** (potom)

**3. Podľa *funkcie*:**

**a) priraďovacie: - spájajú rovnocenné vety**

* ***zlučovacie:*** a, i, aj, ani, či, ako i, ako aj
* ***odporovacie:*** a (v zmysle ale), ale, však, lež, lenže
* ***stupňovacie:*** ba, ba aj, ba ani, nielen – ale aj, nielenže – ale aj
* ***vylučovacie:*** alebo, či, buď – buď, buď – alebo, či – či

**b) podraďovacie – spájajú nerovnocenné vety do súvetia:**

* **vlastné:** že, aby, keby, keď, ktorý...
* ***spájacie výrazy: vzťažné zámená*** kto, ktorý, čí, kde...

**Pravopis**

***Čiarku pred spojkou AKO:*** **a) nepíšeme- keď ide o prirovnanie-** Bola pekná ako obrázok.

**b) píšeme- ak spojka uvádza vedľajšiu vetu-** Bola pekná, ako kedysi jej mama.

**Čiarku píšeme:**

* Ak sa opakuje tá istá zlučovacia alebo vyluč. spojka, tak pred druhou a každou nasledujúcou píšeme čiarku. *Alebo ver, alebo nechaj*!
* Ak sú vety alebo vetné členy viacnásobného vetného člena spojené inými spojkami ako a, i, ani, či, alebo v zlučovacom význame. *Ozve sa každý rok, a preto má zabezpečenú rezerváciu. Je to dobrý návrh, ale prišiel neskoro.*
* *Ak* sú vety alebo vetné členy viacnásobného vetného člena spojené dvoma protikladnými spojkami (nielen – ale aj, tak – ako aj) Nielenže prišiel neskoro, ale sa ani neospravedlnil.
* pred všetkými podraďovacími spojkami

\* Môžeme, ale nemusíme písať čiarku pred priraďovacími spojkami, ak vyjadrujú iný ako zlučovací vzťah. *Naháňali ho, a nechytili. (odporovací) Naháňali ho a nechytili* (zlučovací vzťah)

**Častice- partikuly**

* vyjadrujú postoj hovoriaceho k výpovedi

**Delenie**

**a) uvádzacie**: a, nuž, vari, no....- stoja pred slovom, ku ktorému hovoriaci vyjadruje postoj /Ale nezabudni. No dobre, pôjdem tam./

**b) vytyčovacie** (vyjadrujú postoj hovoriaceho k celej výpovedi): asi, ešte, áno, nie, sotva.../Dočítam ešte túto stranu/

**Pravopis**

Pri hodnotiacej a vysvetľovacej častici:

* píšeme čiarku, ak má platnosť pre celú vetu: *Chcel sa, zrejme, vrátiť domov. Ja, prirodzene, budem proti. Veru, už bolo neskoro.*
* nepíšeme, ak má vzťah len k jednému slovu: *Bolo už veru neskoro. Ľúbi zrejme Zuzu.*
* ak častica stojí s oslovením, čiarku píšeme až po podstatnom mene: *No Jano, to sa ti teda podarilo!* **Nesprávne: No, Jano, to sa ti teda podarilo.**
* niektoré 2-slovné a 3-slovné častice píšeme osobitne (bodaj by, čo i len...)
* väčšinu píšeme spolu: akiste, bezpochyby, čožeby, takisto...
* spolu píšeme aj zmeravené tvary: božechráň, chvalabohu, nedajbože...
* častice, v kt. sa opakuje to isté slovo, píšeme so spojovníkom: tak-tak, len-len, už-už

**ŠTYLISTICKÉ VYUŽITIE:**

* najmä v subjektívnych a subjektívno-objektívnych štýloch
* časté sú v hovorovom štýle
* v publicistickom– na zvýraznenie subjektívnosti
* v náučnom – len zriedka

**Citoslovcia- interjekcie**

* vyjadrujú city, vôľu alebo napodobňujú zvuky

**Delenie:**

1. **podľa typu** **a) vlastné /vyjadrujú emócie/: - vyjadrujúce cit –** hurá, fuj, ach, au, juchú

**vyjadrujúce vôľu –** haló, hajde, hijó, hľa

**b) zvukomalebné/onomatopoje/ – napodobňujú zvuky/-** hav, cŕŕn...

**2**. **podľa pôvodu**  **a) prvotné /môžu byť len citoslovcom/ -**ach, juj...

**b) druhotné /odvodené, utvorené zo slovies alebo pod. m./-** tresk, preboha, beda.../

**Pravopis**

* Vety s citoslovcom majú na konci zvyčajne výkričník.
* Aj uprostred vety môžeme citoslovce zvýrazniť výkričníkom: A on **buch!** a bol na zemi.
* **Hej, nevideli ste Marka?**
* **Zmeravené tvary píšeme spolu:** dajsamisvete!
* **V mnohých nie je ustálené písanie spolu a zvlášť:** „Ku-kuk!“ volá kukučka./ „Kukuk“ volá kukučka.

**ŠTYLISTICKÉ VYUŽITIE:**

* sú to expresívne slová
* uplatňujú sa v subjektívnych štýloch – hovorovom a umeleckom
* najmä v dramatickom rozprávaní, v dialógu alebo monológu postavy