**Prozodické vlastnosti reči**

* **intonácia** = súhrn intonačných prostriedkov reči, ktoré sa prejavujú modulovaním, úpravou častí reči

- vzniká obmieňaním hlasu a prejavu v slabikách

hlas môže mať trojaké stvárnenie: - **časová modulácia** (kvantita, pauza, tempo, rytmus)

- **silová modulácia** (intenzita hlasu, prízvuk, dôraz)

- **tónová modulácia** (melódia, hlasový register)

**ČASOVÁ MODULÁCIA REČI:**

**kvantita = dĺžka trvania:** - prejavuje sa na nositeľoch slabičnosti, viaže sa na každú slabiku

- čas potrebný na vyslovenie dlhej samohlásky alebo dvojhlásky je 2x dlhší ako na vyslovenie krátkej

- jednotkou kvantity je móra

- má dištinktívnu f. = význam rozlišujúcu f. napr*. latka – látka*

**pauza = prestávka:** reč sa pauzami člení na menšie časti (úseky) – takty, čím vzniká frázovanie

druhy pauzy:

- **fyziologická** – slúži na nadýchnutie, slová aj vety vyslovujeme výdychovým prúdom vzduchu

- **významová (logická)** – členenie reči na vetné úseky, oddeľovanie slov, kt. nepatria do vetnej štruktúry (vsuvky,

oslovenia, niektoré častice...)

- **umelecká** – slúži na stajomňovanie um. textu, vytvára v texte napätie

- fyziologická a významová sa musia zhodovať → treba ich zosúladiť, inak by pôsobili rušivo

* podľa dĺžky trvania:

- **kratšia**  - koniec vetného úseku (/)

**- dlhšia** - koniec vety alebo súvetia (//)

napr. *Ale uznaj sama. (//) Polovicu dňa by nám trvalo, (/)* *len kým by sme sa vyštverali tým kopčiskom k lesu. (//)*

- pauza môže výrazne meniť obsah výpovede *napr. Oslobodiť, nemožno obesiť! Oslobodiť nemožno, obesiť!*

**tempo = rýchlosť reči:** súvisí s rýchlosťou artikulácie jednotlivých hlások spojených do slabík

- závisí od funkcie a od obsahu prejavu; čím je prejav náročnejší prejav, čím dôležitejšie veci → tým pomalšie tempo

- priemerná rýchlosť prejavu je 80 – 85 slov/min., niekde sa uvádza aj 100 slov/min.

- ak sa tempo reči zvýši na viac ako 180 slov/min. → prejav sa stáva nezrozumiteľným

- **individuálne** (viaže sa na jednotlivca)

- **skupinové** (viaže sa na istú skupinu ľudí, napr. Taliani, Španieli)

**rytmus** = pravidelné striedanie skupín slabík, z kt. jedna je vždyvýraznejšia než ostatné

- vzniká striedaním prízvučných a neprízvučných slabík v slove, ktoré vytvárajú takty

- čím je nižší priemerný počet slabík v slovách, tým viac text smeruje k rytmickosti

- v poézii má estetizujúcu funkciu

- pravidelný rytmus porušujú výnimky z rytmického krátenia

**SILOVÁ MODULÁCIA REČI**

**intenzita hlasu = sila hlasu** - spolu s tempom reči vytvára dynamiku rečového prejavu

- možno ňou vyčleňovať a rozlišovať dôležité časti výpovede

**prízvuk (akcent)** = zvýraznenie intenzity jednej slabiky v slove

hlavný – je slovenčine pevný, na 1. slabike slova → tento jav nazývame = slovný prízvuk napr.: **ma**ma, **ku**kurica, **la**vica

vedľajší – vyskytuje sa v dlhších ako 3-slabičných slovách

– menej výrazný ako hlavný

– v štvorslabičnom slove vedľajší prízvuk je na tretej slabike, v päťslabičnom na štvrtej, v šesťslabičnom a viacslabičnom slove na tretej, piatej slabike napr.: **kor**čuľový, **slo**venčinársky, **naj**dôležitejšie

- na striedaní prízvučných a neprízvučných slabík sú založené aj niektoré veršové systémy (napr. sylabotonický)

- jednoslabičné predložky sú vo vete zväčša prízvučné, ak je na nich dôraz alebo ak stoja pred jednoslabičným slovom

napr. ***o*** *rok,* ***cez*** *deň,* ***pod*** *stôl*

-pred dvojslabičným slovom, na ktorom je dôraz sú neprízvučné napr. pod **sto**lom

*-* ak hlasom zvýrazníme slovo vo vete, tvoríme dôraz: **pod** stolom

- **príklonky** - prikláňajú sa k predchádzajúcemu slovu: všetky tvary slovesa byť (som, si, je, sme, ste, sú...); zámená (mi, ti, mu, jej, ho, ju, nám, vám...); ukazovacie zámená (ten, tá, to)

- **predklonky** = jednoslabičné spojky a častice (a, i, aj, keď, ak, že, či...)

**-** príklonky a predklonky sú neprízvučné

**dôraz = vetný prízvuk**: - je to výrazné intonačné vyzdvihnutie slova vo vete

- s dôrazom vo vete vyslovujeme významovo najdôležitejšie slovo, ktoré chceme zvýrazniť

- prejavuje sa na slove, ale chápe sa ako vlastnosť celej vety

- význam výpovede súvisí s členením výpovede na **jadro** = niečo nové (J) a **východisko** = to, čo

predstavuje známu vec (V)

- výpoveď môže mať:

- objektívne poradie: V-J *(Prišiel som sám.)*

- subjektívne poradie: J –V *(Sám som prišiel.)*

- veľmi často sa jadro výpovede zdôrazňuje časticou alebo zámenom

napr. *Dnes pôjdem určite spať skôr. Synku, nevieš nič.*

* ak vo vete meníme dôraz, veta nadobudne nový význam:

*Otec kúpil synovi drahé auto.*

*Otec kúpil synovi drahé auto.*

*Otec kúpil synovi drahé auto.*

*Otec kúpil synovi drahé auto.*

*Otec kúpil synovi drahé auto.*

**emfáza = citový, expresívny dôraz:** - zdôraznenie istej časti jazykového prejavu, pri ktorom sa uplatňuje citový prvok

- vyskytuje sa najmä ak sme rozrušení

- samohlásky aj spoluhlásky sa pri emfáze nápadne predlžujú; mení sa aj farba hlasu napr. *Výýýborne!*

- často sa emfázou vyjadruje opačný význam napr. *To si dooobre urobil... (zle)*

**TÓNOVÁ MODULÁCIA**

**hlasový register:** - vzniká nasadením hlasu do istej výšky, teda tóniny

- spája sa s tempom a intenzitou hlasu

- je fyziologicky daný; ženy (soprán, mezzosoprán, alt); muži (bas, barytón, tenor)


- v nižšom tóne – pochmúrna nálada; vyššia tónina – veselá nálada

**melódia:** stúpanie a klesanie výšky hlasu vo vete

Typy melódie:

a) konkluzívna kadencia = **uspokojivá končiaca (klesavá)**


v oznam. vetách, doplňovacích otázkach, (kde je na zač. opytovacie zámeno), zvolacích, v rozkazovacích, žiadacích, želacích vetách



b) antikadencia = **neuspokojivá končiaca (stúpavá melódia)**

- v zisťovacích otázkach (odpoveď áno – nie)



c) semikadencia = **neuspokojivá nekončiaca** 

- výpoveď sa ešte neskončila

- vetné úseky vo vnútri súvetia alebo rozvité vety