**FRANCÚZSKA LITERATÚRA**

**Victor Hugo [Űgo] (1802- 1885)**

* básnik, dramatik, prozaik; zakladateľ francúzskeho lit. romantizmu; *narodil sa v rodine generála Napoleonovej armády*

**Tvorba:** romány- Bedári, Robotníci mora...

**Román: Chrám Matky Božej v Paríži**

* **Téma**: romantický príbeh krásnej Esmeraldy a škaredého Quasimoda
* **Idea**: Autor si všíma dobro a zlo, spravodlivosť a bezprávie
* **Priestor a čas**: Paríž, 15.st. (je to historický román)
* **Kompozícia**: rozsiahla dejová línia, chronologický postup+ retrospektívny

**Hlavné postavy**

* Quasimodo- narodil sa so znetvorenou chrbticou; sirota, ktorej sa v detstve ujal kňaz Frollo. Navonok je odpudivý, ale má peknú dušu. Pracoval ako zvonár v chráme, preto ohluchol. Frollovi bol oddaný až do momentu, kým nezistil, že práve on poslal Esmeraldu na smrť.
* Esmeralda- dievča, ktoré v detstve uniesli Cigáni. Zaľúbi sa do povrchného Phoeba /féba/, no ten ju chce len využiť. Krásna, mravná, ale žije v nemravnej spoločnosti.
* Frollo- pokrytecký kňaz, alchymista, zvrhlík – nesie prvky démonickosti; negatívne vlastnosti sú hyperbolizované do najvyššej miery; krutý, pomstychtivý; prenasleduje Cigánky, túži po Esmeralde, ktorá ho odmieta

**Dej:** Na námestí v Paríži sa konal Sviatok bláznov. Za kráľa bláznov zvolia Quasimoda- veľmi škaredý, hrbatý, hluchý od zvonenia. Pred chrámom (Notre Dame) tancovala krásna Esmeralda. Frollo ju chcel získať, preto požiadal Quasimoda, aby ju uniesol. Esmeraldu zachráni kapitán lukostrelcov Phoebus (Fébus). Quasimoda odsúdia na pranier – len Esmeralda mu donesie vodu. Frollo žiarlil na Phoeba a na schôdzke s Esmeraldou ho bodol dýkou. Po čine ušiel a vina padla na Esmeraldu. Obvinia ju z vraždy a čarodejníctva a odsúdia ju na smrť. Quasimodo ju ukryje vo zvonici. Zmocnil sa jej Frollo, a keďže ho znova odmietla, uväznil ju do cely, v ktorej bola starena, ktorá nenávidela Cigánov, lebo jej v minulosti ukradli dieťa. Tá v Esmeralde spoznala svoju unesenú dcéru. Koná sa Esmeraldina poprava. Frollo sa škodoradostne pozerá z veže chrámu → Quasimodo ho z nej zhodí.

Záver: O 2 roky našli v hrobke kostola kostru ženy, ktorú objímala kostra muža s krivou chrbticou, ale muž zomrel dobrovoľne.

**Znaky romantizmu v tomto románe:**

* vyhrotené city, vášne
* romantická atmosféra, únos, pokus o vraždu
* túžba po nedosiahnuteľnom, nešťastná láska
* historické prostredie
* harmónia kontrastov (v samotnej postave Quasimoda)
* vydedenci spoločnosti (Quasimodo aj Esmeralda)
* hrdinovia zomierajú

**Harmónia kontrastov:**

* krásna Esmeralda ↔ škaredý Quasimodo
* šľachetnosť Quasimoda ↔ skazenosť Frolla
* Frollo: kňaz ↔ vrah

**RUSKÁ LITERATÚRA**

- ruský romantizmus vzniká v čase nevoľníctva a cárskeho despotizmu

**ALEXANDER SERGEJEVIČ PUŠKIN (1799- 1837)**

Pochádzal zo šľachtickej rodiny. Sympatizoval s odporcami cárizmu. Za jeho politické verše ho poslali do vyhnanstva. Jeho tvorba má v sebe prvky klasicizmu, romantizmu a realizmu.

**Diela:** román (písaný vo veršoch a formou listov: **EUGEN ONEGIN -** zobrazuje prototyp zbytočného človeka neschopného spraviť šťastným seba a iných. Eugen Onegin- ľahkomyseľný mladý šľachtic, ktorý prichádza na vidiek, kde po strýkovi zdedil usadlosť. Tu sa ale nudí, a tak ho priateľ Lenský vezme do domu statkára Larina, kt. má dve dcéry. Tatiana je do neho zamiluje, on ju však odmieta a z rozmaru začne flirtovať s Oľgou. Lenský, Oľgin snúbenec ho preto vyzve na súboj. V dueli Lenskij umiera, Eugen odíde do cudziny. Po návrate do Petrohradu stretáva Tatianu už ako manželku kniežaťa, vyznáva jej lásku, no teraz je to Tatiana, ktorá ho odmieta, hoci ho neprestala milovať.

historický román: **KAPITÁNOVA DCÉRA –** opisuje najväčšie sedliacke – Pugočovo povstanie v r. 1773 za panovania cárovnej Kataríny II. Hl. postava **Griňov** je šľachtický syn. Ako 17-ročného ho poslal otec do pluku. Na ceste ho zastihla snehová metelica. Pomohol mu tulák, kt. ho zaviedol do hostinca. Po niekoľkých dňoch prišiel do Belogorskej pevnosti a prihlásil sa u svojho veliteľa Mironova. Zaľúbil sa do jeho dcéry Márie Ivanovny. Medzi ľudom, nevoľníckymi sedliakmi vznikali vzbury. Viedol ich Pugačov. Povstanie nadobudlo obrovské rozmery. Pugačov vtrhol do Belogorskej pevnosti a dal povraždiť aj Máriiných rodičov. Mária sa zachránila. Griňova omilostil (bol mu vďačný za láskavosť a štedrosť, kt. mu prejavil ako tulákovi). Neskôr bol Griňov ako Pugočov špeh vyhnaný na Sibír. Mária išla za cárovnou, všetko jej vysvetlila a cárovná ho prepustila. Povstanie bolo potlačené a Pugačov bol sťatý.

- rozprávač - *v 1. osobe*, od neho sa čitateľ dozvedá o historických udalostiach

- Pugačov a Griňov (aj hist. postava cárovnej) sú idealizované postavy