**Ján Botto**

**(1829 – 1881)**

* najmladší z generácie štúrovcov
* revolúcie sa nezúčastnil, ale reagoval na ňu básnickými skladbami
* jeden z najvýznamnejších predstaviteľov slovenskej romantickej balady
* balady: Žltá ľalia, Ctibor, Margita a Besná, Lucijný stolček

**Smrť Jánošíkova**

* **žáner:** lyricko-epická skladba
* **téma:** obraz zlapania a popravy Juraja Jánošíka
* **idea:** autor tu chcel poukázať na utrpenie slovenského ľudu po neúspešnej revolúcii 1848/1849, čo autor vyjadruje v zlapaní, väznení a poprave Jánošíka
* **miesto:** Slovensko, Kráľova hoľa
* **čas:** 18. stor.
* **kompozícia:** predspev + 9 spevov
* **sylabický veršový systém, združený rým**
* **hlavná postava: Jánošík -**  vodca zbojníkov, ochranca a bojovník za práva poddaných, ktorého premohli len zradou; udatný, smelý slovenský junák; túži po slobode zotročeného národa; silný, idealizovaný, romantický hrdina
* **Predspev:**  cez obraz matky a jej detí(alegoricky Slovensko a Slováci)posiela autor svoje verše po Slovensku, ale bojí sa, či v tejto „zakliatej krajine“ nájdu ozvenu. Stretnú sa však s hôrnymi chlapcami a spolu idú po zboji, aby ukázali ľudu cestu slobody
* **1. spev:** obraz vatry Kráľovej holi, hôrnych chlapcov a Jánošíka.
* **2. spev:** družina sa dozvedá o lapení Jánošíka; v dojemnej piesni plačúceho paholčeka je vyjadrený žiaľ slovenského ľudu nad Jánošíkovým osudom; páni ho obviňujú zo zbojníctva, ale on nemá pocit viny, lebo vie, že všetko, čo robil, robil kvôli slobode
* **3. spev:** Jánošíkova milá ho navštívi vo väzení a lúči sa s ním. Jej srdce je plné žiaľu.
* **4. spev:** Jánošík spí v okovách; sníva sa mu sen o mladosti, slobode a voľnosti.
* **5. spev:** Uvedomuje si svoju situáciu. Nastáva deň, ktorý mu prinesie smrť. Príroda sa pripravuje tiež na jeho smrť.
* **6. spev:** Jánošíka vedú na popravisko. Kňaz mu káže pomodliť sa za seba, on však káže modliť sa za ľud, ktorý tu po ňom ostane a musí naďalej znášať krivdy.
* **7. spev:** Poprava Jánošíka. Jánošík sa lúči s krajinou. Autor popravu neopisuje, ale zdôrazňuje to, že Jánošík príde o život, jeho myšlienky však žijú ďalej.
* **8. spev:** Obraz Slovenska po Jánošíkovej smrti je veľmi smutný, bez nádeje na budúcnosť. Slovensko sa mení na zakliatu krajinu, ktorá čaká na osloboditeľa.
* **9. spev:** Ľud nechce veriť, že Jánošík zomrel, verí, že ho víly dokázali oživiť. Je tu alegorický obraz Jánošíkovej svadby s kráľovnou víl = symbol slobody a lepšieho života (budúce víťazstvo krajiny a ľudu).
* Náš ľud vidí Jánošíka ako hrdinu, ktorý povstal z ľudu, bil krivdu a bojoval proti feudálom.