**Klasicizmus na Slovensku (1780 –1815)**

1. **fáza: Osvietenstvo**

**Spoločenské a historické podmienky:**

* zakladanie manufaktúr, rozvoj obchodu → výrobné vzťahy sa začali meniť na kapitalistické
* reformy Márie Terézie a Jozefa II. oslabili moc cirkvi
* vznikajú rôzne spolky

**Mária Terézia**

* reorganizovala súdnictvo
* u nás obnova baníctva
* reforma financií (prvé papierové peniaze)
* vyberanie daní štátnymi úradníkmi
* **reforma školstva** - *1777 vydala = Ratio educationis= školská reforma = jednotný školský systém*
* *3 typy škôl:*  *triviálne = (čítať, písať, počítať, základy hospodárenia)*

*gymnázia, lýcea, hospodárske ústavy (v Sarvaši 1. odborná poľnohosp. škola)*

*univerzity (Banská akadémia v Ban. Štiavnici – 1763)*

* *povinná školská dochádzka od 6 do 12 rokov*

**Reformy Jozefa II. =Jozefínske reformy:**

* *tolerančný patent 1781 (zrovnoprávnenie katolíkov a evanjelikov)*
* *zrušenie nevoľníctva*
* *sloboda tlače*
* je to obdobie národného obrodenia
* **malo ľudový ráz** – inteligencia pochádzala z ľudu
* **prekvitala osvetová činnosť, vznikajú učené spoločnosti** – Slovenské učené tovarišstvo

**Proces národného obrodenia**

**1. fáza: 1780 – 1820:** *TP síce zrovnoprávnil kat. a evanj., ale* národné obrodenie sa vyvíjalo v 2 líniách

* 1. línia (EVANJELICI): **JURAJ PALKOVIČ**, **BOHUSLAV TABLIC** založili **Katedru reči a literatúry česko-slovanskej** → používanie slovakizovanej češtiny
* 2. línia (KATOLÍCI): **ANTON BERNOLÁK ►1787** uzákoňuje 1. spisovný jazyk na základe západoslovenského nárečia

**JURAJ FÁNDLY ►** Slovenské učené tovarišstvo (kultúrna inštitúcia)

**2. fáza: 1820 – 1835** – prehlbujú sa spory medzi katolíkmi a evanjelikmi

* EVANJELICI: **PAVOL JOZEF ŠAFÁRIK** → slovakizovaná čeština
* KATOLÍCI: **JÁN HOLLÝ**, **MARTIN HAMULJAK** → nadväzujú na Bernoláka → používajú bernolákovčinu

**3. fáza: 1835 – 1843:** nástup romantizmu (Štúrovské obdobie); uzákonená spisovná slovenčina (Ľ. Štúr)

**4. fáza: 1843 – 1848:** revolúcie; Hurban, Štúr, Hodža – 1843 fara v Hlbokom ► **uzákonenie spisovnej slovenčiny**

Literatúra národného obrodenia - zdôrazňuje sa národná myšlienka, snaha o svojbytnosť národa, o vlastný jazyk...

**3 generácie národných buditeľov**

I. **bernolákovci:** A. Bernolák, J. Fándly, J. I. Bajza

- ciele: rozširovanie osvety a vzdelania medzi ľudom, pestovanie národného jazyka a domácej literatúry

2. **klasicisti:** J. Kollár, J. Hollý, J. Chalupka

* ciele: pozdvihnúť národné povedomie Slovákov cez hrdosť na ich slávnu minulosť; v literatúre nadväzovali na cyrilo-metodskú a veľkomoravskú tradíciu

3. **štúrovci:** spisovatelia, jazykovedci, kňazi, učitelia

- cieľ: snaha o kultúrne i sociálne pozdvihnutie slovenského národa; riešila sa otázka jazyka

**ANTON BERNOLÁK** (1762 – 1820)

* narodil sa na Orave, študoval teológiu v Trnave, vo Viedni a v Bratislave
* pôsobil ako kaplán v Čeklísi (teraz Bernolákovo)
* 1787- uzákonenie spisovnej slovenčiny na základe západoslovenského nárečia → tento jazyk prijali len katolícki vzdelanci, nestal sa celonárodným spisovným jazykom

JAZYKOVEDNÉ DIELA

* **Jazykovedno-kritická rozprava o slovenských písmenách**
* **Gramatica slavica** – Slovenská gramatika
* 5-jazyčný slovník: **Slovník slovenský česko-latinsko-nemecko-maďarský** (*pôvodný názov Slowár slovenskí česko-laťinsko-ňemecko-uherskí)*

**Niektoré zásady I. kodifikácie:**

* fonetický pravopis – píš ako počuješ
* nepozná y/ý
* mäkkosť ď, ť, ň, ľ sa vždy označuje (oňi)
* hláska *j* píše ako *g*
* podstatné mená s veľkým písmenom
* skupina spoluhlások „šč“*(ešče)*
* hlásku *v* píše ako *w*
* pri spodobovaní písal, čo počul
* nemala dvojhlásky
* nemala zákon o rytmickom krátení

**JURAJ FÁNDLY (1750 – 1811)**

* katolícky kňaz
* snažil sa o pozdvihnutie slov. roľníctva
* poučoval ľud o tom, ako využiť pôdu a prírodné bohatstvo
* žiadal prístup ku vzdelaniu pre deti roľníkov a remeselníkov
* člen Slovenského učeného tovarišstva – cieľ: vzdelávať ľud, prebúdzať národné povedomie

**Diela:**

* písal v **bernolákovčine**
* Dúverná zmlúva medzi mňíchom a diáblom
* Piľní domajší i poľní hospodár
* Slovenskí včelár
* Zeľinkár

**JOZEF IGNÁC BAJZA (1755 – 1836)**

* katolícky kňaz
* pokúsil sa o spisovný slovenský jazyk – jeho jazyk nebol prijatý - nepodložil ho žiadnou gramatikou
* autor 1. slovenského románu: **René mládenca príhody a skúsenosti** - dvojdielny román:

I. časť – putovanie bohatého kupca Reného a jeho učiteľa Van Stiphouta do Turecka, Talianska, Egypta- hľadanie matky a sestry, prežívanie lásky... Otec s cestou nesúhlasil, ale nakoniec mu naložil mu plnú loď tovaru a poslal s ním *Van Stiphouta*. V Tripolise René spoznal dcéru pašu, o ktorá rada spoznávala cudzincov. Podľa materského znamienka v ňom spozná brata – dvojča, od ktorého ju oddelili pri prepadnutí pred mnohými rokmi. Fatimu však unesie pirát, a obvinia z toho Reného. On sa rozhodne svoju sestru hľadať. Putuje po rôznych krajinách Orientu, nakoniec v závere sa všetci zídu v Benátkach.

II. časť - putovanie po Slovensku, kritika pomerov (kritika cirkvi, kláštorov, šľachticov...)

1. **fáza: Vrcholný klasicizmus na Slovensku**
2. generácia národného obrodenia (1815-1835)

**Spoločenské podmienky**

* Slovensko bolo pod silným vplyvom Uhorska
* posilnilo sa postavenie maďarskej národnosti maďarskej národnosti
* Slovensko hľadá oporu v ruskom národe - bol nádejou na získanie národnej slobody
* formuje sa idea slovanskej vzájomnosti **= podpora a spolupráca všetkých slovanských národov**

**Predstavitelia**

* Ján Kollár
* Ján Hollý
* P. J. Šafárik

**PAVOL JOZEF ŠAFÁRIK**

* literárny vedec a historik

**Tvorba:**

* Tatranská Múza s lýrou slovanskou
* Dejiny slovanskej reči a literatúry všetkých nárečí= encyklopédia, ktorá informovala o jazykoch a literatúrach slovanských národov

**JÁN HOLLÝ**

* pôsobil ako kňaz na fare v Maduniciach, patril k bernolákovcom
* básnik, národný buditeľ, prekladateľ, jediný významný poet píšuci **bernolákovčinou,** 1. veľký slovenský básnik
* prekladal antickú poéziu do bernolákovskej slovenčiny
* v r. 1843 ho postihlo nešťastie – vypukol požiar – zhorela mu fara, utrpel ťažké popáleniny, takmer oslepol
* uchýlil sa na Dobrú Vodu, tu ho navštevovali štúrovci, tu aj zomrel

**Tvorba:**

* 3 eposy s historickou tematikou z obdobia Veľkej Moravy:
* **Sláv:** dej je vymyslený, vystupujú v ňom slovanské mytologické bytosti; Sláv je vládcom Tatrancov, ktorí musia bojovať s národom Čudov, ktorí ich napadli; nakoniec Tatranci porazia Čudov s pomocou slovanských bohov.
* **Cyrillo – Metodiada:** o slovanských apoštoloch
* **Svatopluk:** hrdinský epos; skladá sa z 12 spevov, V ktorých opisuje Svatoplukovu cestu k víťazstvu
* **téma: boj slovenského národa za slobodu  
  idea: autor vyzdvihuje zápas celého národa za slobodu, nezávislosť...**

**IDEA SLOBODY –** túžba po národnej aj osobnej slobode

**IDEA NÁRODNÁ –** poukázanie na slávnu minulosť slovenského národa

* **postavy: historické + vymyslené + mytologické**

**Svatopluk –** slovenský kráľ **Rastislav –** strýko Svatopluka **Karolman –** nemecký kráľ **Černobog –** pohanský boh, vykresľuje diabla **Britwald –** najlepší nemecký rytier, neskôr nemecký veliteľ  
**Slavomír** – panovník hradu Devín

* Obdobie Veľkej Moravy. Opisuje známe historické udalosti – Rastislav bojuje s Východofranskou ríšou, Svatopluk ho vydal Nemcom, ktorí ho oslepili a zavreli do kláštora. Aj Svatopluk sa napokon stane obeťou Nemcov. Karolmanovi sa sníva sen: Boh mu prikáže oslobodiť Svatopluka. Svatopluk sa dohodne so Slavomírom, že bude bojovať na čele Slovákov. Epos sa končí jeho víťazstvom na devínskom bojisku a prijatím kráľovskej koruny.
* **využíva časomerný veršový systém: založený na striedaní krátkych (U) a dlhých slabík (-)**